CELEX: 62009TN0353
Language: el
Date: 2009-09-04 00:00:00
Title: Υπόθεση T-353/09: Προσφυγή της 4ης Σεπτεμβρίου 2009 — mtronix κατά ΓΕΕΑ — Growth Finance (mtronix)

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/49
            
         Προσφυγή της 4ης Σεπτεμβρίου 2009 — mtronix κατά ΓΕΕΑ — Growth Finance (mtronix)
   (Υπόθεση T-353/09)
   2009/C 282/95
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Η εταιρία mtronix OHG (Βερολίνο, Γερμανία) (εκπρόσωπος: M. Schnetzer, δικηγόρος)
   
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Growth Finance AG
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλόμενη απόφαση του τέταρτου τμήματος προσφυγών του ΓΕΕΑ, της 23ης Ιουνίου 2009, στην υπόθεση R 1557/2007-4,
            
         
               —
            
            
               να μεταρρυθμίσει την προσβαλλόμενη απόφαση, ώστε να μη γίνει δεκτή ή να απορριφθεί η ανακοπή της εταιρίας Growth Finance AG, να επιβεβαιωθεί η ορθότητα της αίτησης καταχώρισης αριθ. 4 193 661 για υπηρεσίες της κλάσης 9 και να συνεχιστεί η διαδικασία καταχώρισης και για την κλάση αυτή,
            
         
               —
            
            
               να καταδικάσει την παρεμβαίνουσα στα δικαστικά έξοδα, περιλαμβανομένων και των εξόδων της διαδικασίας ενώπιον του τμήματος προσφυγών,
            
         
               —
            
            
               επικουρικά, να καταδικάσει το ΓΕΕΑ στα δικαστικά έξοδα, περιλαμβανομένων και των εξόδων της διαδικασίας ενώπιον του τμήματος προσφυγών.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «mtronix» για προϊόντα των κλάσεων 9 και 10 (αίτηση καταχώρισης αριθ. 4 193 661)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η εταιρία Growth Finance AG.
   
      Αντιταχθέν σήμα ή σημείο: Το λεκτικό σήμα «Montronix» για προϊόντα και υπηρεσίες των κλάσεων 7, 9 και 42 (κοινοτικό σήμα αριθ. 2 762 862) σε σχέση με την καταχώριση του σήματος για προϊόντα της κλάσης 9
   
      Απόφαση του τμήματος ανακοπών: Μερική αποδοχή της ανακοπής.
   
      Απόφαση του τμήματος προσφυγών: Μερική αποδοχή της προσφυγής.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β’, του κανονισμού 207/2009 (1), διότι δεν υπάρχει κίνδυνος σύγχυσης των επίμαχων σημάτων.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1).